text: Mayonnaise tilbagekaldes 
  07 marts 2018 kl. 15.42
  Scandic food tilbagekalder Levevis og ØGO mayonnaise i glas med 230 gram. 
  Har du købt mayonnaise i enten føtex, Bilka, Netto og Salling, skal du være opmærksom. 
  Scandic Food tilbagekalder nu Levevis og ØGO mayonnaise, da der er fundet skimmel i nogle af glassene. 
  Det betyder, at produkterne er uegnede som fødevare. Så hvis man har købt ét af de produkter, opfordres man til at kassere dem eller aflevere dem tilbage til den butik, man har købt produktet i.
  
  